10/08/2015 | Administración LocalMunicipal
Ortigueira
Secretaría
Determinación de dedicacións exclusiva, parciais e indemnizacións por asistencias

O Pleno da Corporación, en sesión extraordinaria do día 10 de xullo de 2015, adoptou entre outros o seguinte acordo: “PRIMEIRO. Determinar que os cargos. a) Alcaldía realice a súas funcións en réxime de dedicación total. b) As Concellerías que teñen as areas delegadas que a continuación se indican, dada a responsabilidades que implica o desenvolvemento das competencias delegadas realicen as funcións de dedicación parcial: -Concelleira de Facenda e Persoal, debendo ter unha presenza efectiva mínima no Concello de 20 horas semanais -Concellería de Obras, Servizos e Medio Rural, debendo ter unha presenza efectiva mínima no Concello de 20 horas semanais -Concellería de Turismo, Comercio e atención cidadá, debendo ter unha presenza efectiva mínima no Concello de 20 horas semanais -Concellería de Patrimonio, Medio Ambiente e Paisaxismo debendo ter unha presenza efectiva mínima no Concello de 20 horas semanais SEGUNDO. Establecer a favor don Martin Gustavo Kummer Gherghescu que desempeña o cargo de Alcalde Presidente, en réxime de dedicación exclusiva, unha retribución anual bruta de corenta e cinco mil euros, que se percibirán en catorce pagas, doce correspondentes ás diferentes mensualidades do ano e as dous restantes correspondentes ás mensualidades de xuño e decembro, e darlle de alta no réxime xeral da Seguridade Social; asumindo a Corporación municipal o pagamento das cotas empresariais que corresponda. TERCEIRO. Establecer a favor dos membros da Corporación que desempeñen os seus cargos en réxime de dedicación parcial as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dous restantes correspondentes ás mensualidades de xuño e decembro, e darlles de alta no réxime xeral da Seguridade Social; asumindo esta Corporación municipal o pagamento das cotas empresariais que corresponda. - Dona Romaisaa Villamea Fernandez de Corres, que desempeña as competencias delegadas da concellería de Facenda e Persoal, percibirá un retribución anual bruta de once mil seiscentos vinte euros. - Don Enrique Alberto Isalt Bulte, que desempeña as competencias delegadas da concellería de Obras, Servizos e Medio Rural, percibirá un retribución anual bruta de once mil seiscentos vinte euros. - Dona Blanca Amaya Lencina Cerdera, que desempeña as competencias delegadas da concellería de Turismo, Comercio e Atención Cidadá percibirá un retribución anual bruta de once mil seiscentos vinte euros. -Dona Batoula Estraña Dewald, que desempeña as competencias delegadas da concellería de Patrimonio, Medio Ambiente e Paisaxismo, percibirá unha retribución anual bruta de once mil seiscentos vinte euros. CUARTO.- Establecer por asistencia por sesión a Xunta de Goberno Local a cada membro que non teña dedicación exclusiva ou parcial, 100 euros. QUINTO.- Publicar de forma íntegra no Boletín Oficial da Provincia o acordo do Pleno, para os efectos do seu xeral coñecemento. SEXTO.- Notificarlles o dito acordo aos interesados e ao Servizo de Persoal e Intervención para o seu coñecemento e para os efectos oportunos.” O que se fai publico aos efectos oportunos e para xeral coñecemento. Ortigueira, 14 de xullo de 2015 O Alcalde Juan Vicente Penabad Muras